## Odluka o izmjenama i dopunama Poslovnika Hrvatskog sabora

### NN 58/2004 (7.5.2004.), Odluka o izmjenama i dopunama Poslovnika Hrvatskog sabora

# HRVATSKI SABOR

1293

Na teme­lju
članka 79. Ustava Republike Hrvatske, Hrvatski sabor na sjednici 30. trav­nja
2004., donio je

## ODLUKU

### O IZMJENAMA I DOPUNAMA POSLOVNIKA HRVATSKOGA SABORA

Članak 1.

U
Poslovniku Hrvatskoga sabora (»Narodne novine«, br. 71/00., 129/00., 117/01.,
6/02. – pročišćeni tekst, 41/02. i 91/03.) u članku 53. stavku 1. riječi:
»zamjenik ministra« zamje­njuju se riječima: »državni tajnik, zamjenik državnog
tajnika u središ­njem državnom uredu«.

Članak 2.

U članku
109. stavku 1. iza riječi: »člana Vlade« stav­lja se zarez, a riječi: »i
zamjenik ministra« zamje­njuju se riječima: »državnog tajnika i zamjenika državnog
tajnika u središ­njem državnom uredu«.

Članak
3.

U članku
180. stavak 2. i 3. mije­njaju se i glase:

»Aktualno
prijepodne« održava se na početku svake sjednice Sabora prije prelaska na prvu
točku dnevnog reda. U »Aktualnom prijepodnevu« zastupnici organizirani u
klubove zastupnika mogu postaviti ukupno 40 pita­nja, a nezavisni zastupnici
koji nisu izabrani na listi političke stranke, zastupnici nacionalnih ma­njina
koji nisu organizirani u klub zastupnika te po jedan zastupnik političkih
stranaka koji nemaju klub zastupnika mogu postaviti pita­nje na svakoj drugoj
sjednici.

Broj pita­nja koja mogu postaviti zastupnici
pojedinog kluba zastupnika određuje se razmjerno broju članova pojedinog kluba
u odnosu na ukupni broj zastupnika na način da se broj članova pojedinog kluba
podijeli s četiri s time da se pri izračunu rezultat 0,50 i više korigira na više.«

Članak 4.

Iza članka 180. dodaju se članci 180.a, 180.b i 180.c
koji glase:

»Članak 180.a

Zastupnici postav­lja­nje usmenih zastupničkih pita­nja
najav­ljuju pisanim putem najkasnije 24 sata prije početka sjednice Sabora.

Pisane najave ubacuju se u kutiju u Tajništvu Sabora.

Pisana najava sadrži: ime i prezime zastupnika koji želi
postaviti samo zastupničko pita­nje, naznaku kome se pita­nje postav­lja te
naznaku područja na koje se pita­nje odnose.

Članak 180.b

Predsjednik Sabora dužan je organizirati provođe­nje ždrije­ba­­nja
kojim se utvrđuje redoslijed za postav­lja­nje usmenih zas­tupničkih pita­nja
odmah nakon proteka roka iz stavka 1. članka 180.a ovoga Poslovnika.

Ždrijeba­nje se provodi javno.

Ždrijeba­nje se provodi na način da tajnik plenarne
sjednice Sabora izvlači pisane najave iz kutije.

Po redoslijedu izvučenih pisanih najava sastav­lja se
lista kojom se određuje redoslijed zastupnika koji postav­ljaju usmena zastupnička
pita­nja.

Pita­nja nezavisnih zastupnika koji nisu izabrani na
listi političke stranke i zastupnika nacionalnih ma­njina te po jednog
zastupnika političke stranke koja nema klub zastupnika stav­ljaju se na prvo i
svako da­lj­nje mjesto na listi čiji je redni broj dje­ljiv s brojem pet, a
prema redoslijedu kojim su izvučena u odnosu na ostala pita­nja.

Nakon ždrijeba­nja lista s preslikom pisanih najava
dostav­lja se predsjedniku Vlade.

Članak
180.c

Klubovi
zastupnika, radi važnosti pojedinih pita­nja, ovlašteni su promijeniti područje
i redoslijed za najviše tri pita­nja koja su najavili članovi tog kluba o čemu
su dužni izvijestiti predsjednika Sabora i predsjednika Vlade najkasnije jedan
sat prije početka sjednice Sabora.«

Članak
5.

U članku
209. stavku 4. iza riječi: »netočan navod« dodaju se riječi u zagradi: »(o
iznesenim či­njenicama)«.

Članak
6.

Iza članka
223. dodaju se članci 223.a i 223.b koji glase:

»Članak
223.a

Tijekom
sjednice Sabora predsjednik ili potpredsjednik kluba zastupnika te drugi predstavnik
kluba zastupnika, ako oni nisu nazočni, može zatražiti stanku za sastanak
kluba.

Predsjednik
ili potpredsjednik kluba zastupnika te drugi pred­stavnik kluba zastupnika, ako
oni nisu nazočni, dužan je iznijeti razloge zbog kojih traži stanku i prijedlog
du­ljine ­njezina traja­nja, u izlaga­nju ne du­ljem od dvije minute.

Predsjedavajući
sjednicom Sabora odobrit će stanku s time da za stanku ne može odrediti vrijeme
kraće od deset niti du­lje od trideset minuta.

Nakon
stanke predsjednik ili potpredsjednik kluba zastupnika te drugi predstavnik
kluba zastupnika, ako oni nisu nazočni, obrazložit će stajalište kluba u izlaga­nju
ne du­ljem od pet minuta.

Na
izlaga­nje predsjednika ili potpredsjednika kluba zastupnika te drugog
predstavnika kluba zastupnika, ako oni nisu nazočni, nije dozvo­ljena replika,
a može se ispraviti netočan navod.

Članak
223.b

Predsjedavajući
sjednicom Sabora neće odobriti stanku za sastanak kluba zastupnika ukoliko se
zahtjev za stanku podnosi:

a)
prije utvrđenoga dnevnog reda i prijelaza na dnevni red,

b) iz
razloga vezanih za rad radnih tijela Sabora,

c) u
vezi s istupom ili izjavom zastupnika izvan Sabora.«

Članak
7.

Ova
Odluka stupa na snagu danom donoše­nja, a objav­ljuje se u »Narodnim novinama«.

Klasa:
021-12/04-06/14
Zagreb, 30. trav­nja 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r

Odluka, NN 58/2004-1293